Dadipark

Dadipark es e voormalig pretpark in Deisel. 't Wos et oudste pretpark van hêel België. 

Dadipark wos e redelik grôot speelpling me loopbruggn, slêerboann, renn en ander speelplingtoestelln. Vele Vloamiengn die in under jounge joaren nog na Dadipark gewist zyn, erinnern under overre ol die grôte loopbrugge, me wiebelnde outne plankn. 
Het park wos joarnlang eigndom van 't bisdom. Het logo wos ne witten konyn met vrêe grôo tandn. 

 De slutienge 
't Park wos vrêe belangryk vo het toerisme in Deisel en ton dat het geslootn gewist es in 2002, wos da ne zwoarn klap vo de middnstand: d'er zyn ounder andre e poar bakkerien en bêenouwers toegegoan. Achter de slutienge wildigen de investeerders d'er e indoor-sportpark va moaken mo dat es 't er noois gekomn. De aandeelouders gelik de Floralux in Deisel en andere platselikke middnstanders investeerden ginne frang mi in Dadipark en dat stun azoeë ênigte joaren te verkommern. Mo der woarn wel plann vo 't park te renoveern en were oop'n te doene. An die plann kwam in september 2011 'n ende, as de gemêente Môoslee besloot van 't park nog voe de winter teegn de vlakte te smytn.

 Externe koppelienge 
Foto's van e vervolln Dadipark

Categorie:Môoslee
Categorie:Pretpark in West-Vloandern